Diari Oficial de la Generalitat Valenciana


Sumari del DOGV 2417, del 30-12-1994 (1994/833425)

ORDRE de 21 de desembre de 1994, de la Conselleria d'Obres Públiques, Urbanisme i Transports, que apuja les tarifes dels serveis de transports públic de viatgers en automòbils de turisme, de l'àrea de prestació conjunta de València.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/12/21/(3)/dof/vci/html**

### Dades del document

Número de DOGV
:   2417

Data del DOGV
:   30-12-1994

Secció del DOGV
:   DISPOSICIONS GENERALS

Número del document
:   1994/833425


Data del document
:   21-12-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 21 de desembre de 1994, de la Conselleria d'Obres Públiques, Urbanisme i Transports, que apuja les tarifes dels serveis de transports públic de viatgers en automòbils de turisme, de l'àrea de prestació conjunta de València.   
Una ordre d'aquesta Conselleria, de 29 d'abril de 1986, va establir el règim de tarifes i les condicions d'aplicació per als serveis de transport públic de viatgers en automòbils de turisme de l'àrea de prestació conjunta de València. Posteriorment, les tarifes que havia fixat l'ordre es van anar actualitzant mitjançant les ordres corresponents d'aquesta Conselleria.  
Atés l'increment produït en els costos d'explotació dels serveis de transport públic de viatgers en automòbils de turisme, i d'acord amb la política de tarifes d'adequació progressiva d'aquestes als costos i ingressos reals d'aquests serveis, s'ha estimat la conveniència d'autoritzar una modificació de les actuals tarifes de l'àrea de prestació conjunta de València.  
Per tot això, a la vista de les propostes realitzades pel mateix sector, i amb l'informe previ favorable de la Comissió de Preus de la Generalitat Valenciana, adoptat en la sessió del 20 de desembre de 1994, i en ús de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, que aprova el Reglament Orgànic i Funcional de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià, i, d'acord amb l'article 13 de l'Ordre de 29 de gener de 1986 d'aquesta Conselleria,  
ORDENE:  
Article primer  
Els serveis de transport públic de viatgers en automòbils de turisme de l'àrea de prestació conjunta de València, que es facen o transcórreguen en l'àmbit territorial de l'àrea, es regiran, a banda de l'origen o de la destinació, per les tarifes següents, en les quals s'inclou l'IVA:  
Baixada de bandera 130 PTA  
Tarifa 1  
Preu per km recorregut 77 PTA  
Preu per hora d'espera 1.625 PTA  
Tarifa 2  
Preu per km recorregut 100 PTA  
Preu per hora d'espera 1.780 PTA  
Tarifa 3  
Preu per km recorregut 104 PTA  
Preu per hora d'espera 1.980 PTA  
Suplement per serveis amb origen a l'aeroport de Manises: 350  
Article segon  
Els dissabtes, els dies de festa i les hores nocturnes entre les 22.00 i les 06.00 de l'endemà, s'aplicarà la tarifa 2 en la zona A i la tarifa 3 en la zona B.  
A aquests efectes, es consideraran festius en l'àrea de prestació conjunta de València, els dies que s'hagen declarat com a tals per a la ciutat de València per a l'any 1995, i també el dia 16 de març.  
Article tercer  
Els conductors dels vehicles facilitaran als clients canvi fins a 2.000 pessetes.  
Si el canvi que cal tornar és superior a 2.000 pessetes, el conductor tindrà el dret de continuar amb el taxímetre en marxa fins que el client li proporcione l'import del servei o el bitllet de 2.000 pessetes.  
Article quart  
En tots els vehicles de l'àrea de prestació conjunta de València, caldrà dur de forma visible per a l'usuari un exemplar de les tarifes en vigor i les seues condicions d'aplicació.  
Article cinqué  
Les tarifes que imposa aquesta ordre, s'aplicaran segons les condicions establertes en l'Ordre de 29 d'abril de 1986, de la Conselleria d'Obres Públiques, Urbanisme i Transports, llevat de les que modifique aquesta Ordre.  
Article sisé  
Aquestes tarifes només es podran cobrar una vegada introduïdes en el taxímetre. Mai no es podrà cobrar cap complement addicional a l'import que marque el taxímetre, tret del suplement dels serveis amb origen a l'aeroport i l'excés d'equipatge.  
DISPOSICIONS FINALS  
Primera  
Es deroga l'Ordre de 22 de desembre de 1993, de la Conselleria d'Obres Públiques, Urbanisme i Transports, que apujava les tarifes dels serveis de transport públic de viatgers en automòbils de turisme de l'àrea de prestació conjunta de València.  
Segona   
Aquesta ordre vigirà des del dia 1 de gener de 1995.  
València, 21 de desembre de 1994.- El conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI